ILINK ของดี ของเด่น
ถ้าพูดหุ้น ILINK หรือ บริษัท อินเตอร์ลิ้งค์ คอมมิวนิเคชั่น จำกัด (มหาชน) คงต้องบอกให้ทุกคนรู้ว่า นี่คือหุ้นในกลุ่มสื่อสารที่น่าสนใจ เพราะมีสตอรี่การเติบโตมากมายหลายเรื่อง ซึ่งส่งผลให้ราคาหุ้นในช่วง 3 ปีที่ผ่านมา มีการปรับตัวขึ้นอย่างต่อเนื่อง และดูเหมือนว่า ในปี 59 หุ้นจะทะยานขึ้นทำ new high ได้อีกด้วย
20 ส.ค. 2559

สภาแมงเม่า : ดร.สมชาย
 
คุณอิทธิ จากหนองแขม กรุงเทพฯ พูดถึงสถานการณของหุ้น ILINK หรือบริษัท อินเตอร์ลิ้งค์ คอมมิวนิเคชั่น จำกัด (มหาชน)เป็นหุ้นที่ไม่เคยทำให้นักลงทุนผิดหวัง ซึ่งตัวผมมองว่า มันเป็นผลมาจากกำไรที่ทำได้อย่างเสมอต้นเสมอปลาย อีกทั้งตัวบริษัทยังมีพัฒนาการที่ดีขึ้นอย่างต่อเนื่อง จึงอยากให้อาจารย์ช่วยแสดงความคิดเห็นเกี่ยวกับ “ของดี ของเด่น” รายนี้ด้วยครับ
 
ถ้าพูดหุ้น ILINK หรือ บริษัท อินเตอร์ลิ้งค์ คอมมิวนิเคชั่น จำกัด (มหาชน) คงต้องบอกให้ทุกคนรู้ว่า  นี่คือหุ้นในกลุ่มสื่อสารที่น่าสนใจ เพราะมีสตอรี่การเติบโตมากมายหลายเรื่อง ซึ่งส่งผลให้ราคาหุ้นในช่วง 3 ปีที่ผ่านมา มีการปรับตัวขึ้นอย่างต่อเนื่อง และดูเหมือนว่า ในปี 59 หุ้นจะทะยานขึ้นทำ new high ได้อีกด้วย
สำหรับสาเหตุที่ทำให้หุ้นตัวนี้ได้รับความสนใจจากนักลงทุนอย่างล้นหลามในบางช่วงบางตอนนั้น น่าจะเป็นผลมาจากธุรกิจหลักของ ILINK กำลังอยู่ในช่วงขาขึ้นอย่างเต็มตัว และเมื่อดูจากยุทธวิธีนำบริษัทลูก (ITEL) เข้าจดทะเบียนในตลาด mai ย่อมแสดงให้เห็นว่า แม่ลูกคู่นี้กำลังอยู่ในช่วงท๊อปฟอร์มแบบสุดๆ
ตรงนี้เป็นข้อมูลที่ทำให้รู้ว่า ILINK ยังคงเป็นหุ้นที่น่าสนใจเสมอ เพราะสิ่งที่แสดงออกมาในช่วงหลังๆ คือเครื่องยืนยันถึงการเติบโตอย่างยั่งยืน บวกกับได้ผู้บริหารรุ่นใหม่ไฟแรงอย่าง “ณัฐนัย อนันตรัมพร” เข้ามาสานต่อโครงการต่างๆ ของบริษัทอย่างเต็มตัว ย่อมเป็นหุ้นที่อาจารย์ให้ความสนใจมากขึ้นเป็นเท่าตัว
ที่สำคัญคือ เมื่อมองดูจากงบการเงินด้านล่าง ก็ค่อนข้างอุ่นใจได้ว่า ILINK เป็นหุ้นที่มีอนาคตสดใสตัวหนึ่ง เพราะรายได้เติบโตขึ้นอย่างต่อเนื่อง และเมื่อดูจากข่าวที่บริษัทเข้าไปร่วมประมูลงานต่างๆ ก็ทำให้เชื่อว่า รายได้และกำไรของบริษัทจะเติบโตอย่างมีนัยสำคัญ โดยเฉพาะในช่วงที่บริษัทเป็นผู้ชนะประมูลงาน
 
(หน่วย : ล้านบาท)
 
เมื่อโพซิชั่นของบริษัทออกไปในโทนของการประมูลงานเป็นหลัก อาจารย์จึงต้องพานักลงทุนย้อนกลับมาดูโครงสร้างธุรกิจของ ILINK เพื่อทำให้นักลงทุนได้รู้ถึงแผนการเติบโตของบริษัทจะเดินไปในทางใดนะครับ
โดยธุรกิจของ ILINK แบ่งออกเป็น 3 ธุรกิจ ดังนี้1. ธุรกิจจัดจำหน่ายสายสัญญาณ : เป็นธุรกิจหลักของบริษัท โดยบริษัทเป็นผู้นำเข้า และจัดจำหน่ายสายสัญญาณสื่อสารคอมพิวเตอร์และโทรคมนาคม (Cabling) 2. ธุรกิจวิศวกรรมโครงการ  ซึ่งเป็นการรับออกแบบ ก่อสร้าง และ/หรือติดตั้งระบบสื่อสารสายสัญญาณทุกประเภท เช่น สายเคเบิ้ลใยแก้วนำแสง (Fiber Optic Cable) สายเคเบิ้ลใต้ทะเล (Submarine Cable) สายเคเบิ้ลใต้ดิน (Underground Cable) และงานวิศวกรรมอื่นๆ
ส่วนธุรกิจที่ 3. ธุรกิจโทรคมนาคม แบ่งออกเป็น3.1 ธุรกิจ Interlink Fiber Optic Network : ให้บริการวงจรสื่อสารความเร็วสูงผ่านโครงข่ายเคเบิ้ลใยแก้วนำแสง 3.2 ธุรกิจ Interlink Data Center : ให้บริการพื้นที่เซิร์ฟเวอร์ และศูนย์สำรองข้อมูล 3.3 ธุรกิจติดตั้งโครงข่ายใยแก้วนำแสง
เมื่อนำข้อมูลทั้งหมดมาเชื่อมโยงกับธุรกิจ 4G  ที่ต้องเริ่มลงทุนใหม่อีกครั้ง ILINK ย่อมได้รับผลดีจากเรื่องดังกล่าวเต็มๆ นะครับ